alt kommer til den som forstår å vente
Store norske leksikon,Ordforklaringer,Uttrykk og ordtak
At alt kommer til den som forstår å vente, innebærer at så lenge man er tålmodig vil man til slutt oppnå det en ønsker.
Sentensen er antagelig et oversatt sitat av den britiske politikeren Benjamin Disraeli fra romanen Tancred fra 1847: «everything comes if a man will only wait». Dette er en lett omskriving av ordtaket som lyder henholdsvis på engelsk: «good things come to those who wait», og på norsk: «den som venter på noe godt, venter ikke forgjeves».I et av kapitlene i Sigurd Hoels roman En dag i oktober fra 1931 brukes frasen som et manende gjennomgangstema. Les mer i Store norske leksikon Benjamin Disraeli ordtak sentenser Litteratur Disraeli, B. (1847). Tancred, or The New Crusade. Vol. II. London: Henry Colburn ( s. 22). Hoel, S. (1931). En dag i oktober. Oslo: Gyldendal Norsk Forlag (s. 126 fl.).